
	BPMK elnökségi ülés 
2026. június 1.
1117. Budapest, Kaposvár u. 5-7. T02-T04. sz. tárgyalótermei


	
	Emlékeztető



Jelenlévők száma (meghívottak, résztvevők): 11 fő (1. számú melléklet - jelenléti ív szerint)

	A megbeszélés napirendi pontja(i)


	1.
	Két elnökségi ülés között történt események

	2.
	Tagfelvételek, beszámoló a jogosultsági ügyekről

	3.
	Beszámoló BPMK és az MMK küldöttgyűléseinek tapasztalatairól

	4.
	Határozat a küldöttgyűlés dátumának, kezdési időpontjának és helyszínének meghatározásáról

	5.
	Beszámoló a BPMK irattári digitalizálásának előkészítéséről

	6.
	Egyebek



Szőllőssy Gábor elnök megnyitja az Elnökségi ülést, és megállapítja az ülés határozatképességét. Napirendet az elnökségi tagok - 11 fő - egyhangúlag elfogadják.

Ad 1.		BPMK előző elnökségi ülése óta történt események
Szőllőssy Gábor elnök ismerteti az elmúlt elnökségi ülés óta történt eseményeket. (1. melléklet) 

Az ülést megelőzően kiküldésre került a BPMK előző Elnökségi ülése óta történt eseményekről a tájékoztató.
Az alábbi események kerültek kiemelten szóba:
· 2026. május 5. 	Épületgépész Szakcsoport alakuló ülése
· 2026. május 13-15. „Közlekedésfejlesztés Magyarországon” c. 28. Országos konferencia (Herceghalom) Nagy sikerű volt a rendezvény, köszönet a szervezőknek a szakmai program összeállításáért és a továbbképzési csoport munkatársainak, akik Keresztes Anita vezetésével előkészítették és lebonyolították. 
· 2026. május 19. AUTOMOTIVE Hungary - Az E-mobilitásról másképpen Konferencia XII. (gépészeti, elektrotechnikai, energetikai és közlekedési szakmai továbbképzés) hasonlóan nagy sikerrel zajlott le.
· 2026. május 19.Egyeztető megbeszélés az Energetikai Minisztériummal – Nagy Péter részletesen beszámolt az egyeztetésről.
· 2026. május 21. Szenior Energetikusok Klubja Színvonalas előadásokra került sor és termékeny beszélgetés zajlott le – többségében on-line részvétellel. Szóba került témák: FAP anyagok felhasználása, Mesterséges intelligencia és a szerzői jog kérdései. Következő időpont: 2026.06.18.
· 2026. május 27. Létesítménygazdálkodási és Épületüzemeltetési Szolgáltatok Országos Egyesülete (LEO) – Nagy Péter részletes tájékoztatást adott.
· Szőllőssy Gábor: Folytatódtak a Szakmán túl, határokon át és a Közös dolgaink – beszélgetés a szakmáról rendezvény sorozat.
· Dr. Kovács Oszkár: A távközlési világnapot minden év május 17-én ünneplik. A Széchenyi István Egyetem 17. alkalommal rendezte meg Győrben a Távközlés Világnapja rendezvényt, mely a hazai infokommunikációs szektor egyik meghatározó találkozópontjává vált és egyedülálló módon fogja össze a szakma képviselőit. Az esemény mottója az idei évben: „Biztonságos és fenntartható konnektivitás a Földön és az űrben" Időpont: 2026. május 14.
· Szőllőssy Gábor: A BPMK május.20-28. közötti kínai útjáról a következő Elnökségi ülésén számol be.

Ad 2.	 Tagfelvételek, jogosultsági ügyek, 
Előadó: Szőllőssy Gábor ismerteti a tagfelvételi kérelmeket: új tagnak 24 fő jelentkezett.  (2 számú melléklet).

Dr. Ronkay Ferenc: A 24 fő tagfelvételi kérelmét előzetesen megvizsgáltuk, valamennyien megfelelnek a magyar építészetről szóló 2023. évi C. törvény vonatkozó előírásainak. A jelentkezők 1 kivételével mérnöki végzettséggel rendelkeznek. 1 fő technikusi végzettséggel rendelkezik, de a kérelmező eleget tett a jogszabályi feltételeknek és teljesítette vizsga kötelezettségét is, így esetében sincs akadálya a tagfelvételnek.

	
22./2026. Határozat: 
[bookmark: _Hlk157174046]A BPMK elnöksége 11 fő elfogadja, 0 fő nem fogadja el, 0 fő tartózkodik - 24 fő tagfelvételi előterjesztést elfogadja.




Dr. Bende Zoltán ismerteti az alábbi jogosultsági kérelmeket (3.számú melléklet):

	Tervezői, szakértői, felelős műszaki vezetői, műszaki ellenőri és épületenergetikai tanúsítói engedély kérelmek 
	

	Új kérelmek:
	34 fő

	Elfogadva
	        34 fő



Valamennyi kérelem megfelelt a vonatkozó jogszabályok szerinti végzettségi és szakmai gyakorlati követelményeknek. 
A jogosultsági előterjesztésben a tervező, szakértői kérelmek mellett a felelős műszaki vezetői, műszaki ellenőri is feltüntetésre kerültek.
A szakmai véleményező testületek előzetesen megfelelőnek találták a jogosultsági kérelmeket.

	[bookmark: _Hlk61272205]
23./2026. Határozat: 
A BPMK elnöksége   14 fő elfogadja, 0 fő nem fogadja el, 0 fő tartózkodik - a 34 fő jogosultsági kérelmével kapcsolatos előterjesztést elfogadja.



[bookmark: _Hlk219193273]
Szőllőssy Gábor: 
· A munkabiztonsági jogosultságok átsorolásáról tájékoztatás:
A 354/2009. (XII. 30.) Korm. rendelet a munkabiztonsági szakértői tevékenységről – módosítása miatt az éritett szakmagyakorlókat határozatban értesítettük az átsorolásokról: 103 fő részére 394 határozat került kiküldésre május hó folyamán, az átsorolást az IIR rendszerben is átvezetésre kerültek. Köszönet az Ügyfélszolgálat munkájáért.
· A továbbképzési kötelezettség ellenőrzésével kapcsolatos tájékoztatás:
Az Oktatási csoport 2026. év elején 645, a 2025. éves kötelező szakmai továbbképzést nem teljesítető kamarai tagnak küldött tájékoztatást, a képzés teljesítésére 2026.03.31. határidőt megállapítva.
Az oktatási és az ügyfélszolgálati csoport közös munkájának köszönhetően a 645 kiértesített tagból 416 fő 2026.03.31-ig pótolta szakmai továbbképzését, így összesen 122 fő, a 2025. évi képzést nem teljesítő és 107 fő, a 2025. és más előző évek képzését sem teljesítő tag kapott áprilisban felfüggesztő határozatot e-mailben és postai úton is.
Kamaránk működése során a kötelező szakmai továbbképzés nem teljesítése miatti - a teljes tagságot érintő szűrés alapján - felfüggesztő határozat 2026. évben készült először. 
Fentiek alapján összesen 110 kamarai tag jogosultságát/jogosultságait kell felfüggesztenünk az IIR rendszerben, akik a kiküldött határozat ellenére sem teljesítettek szakmai továbbképzést 2026. május 31-ig. Köszönet a Továbbképzési csoport és az Ügyfélszolgálat munkájáért.

Némethy Zoltán: A korábbiakban sok szakmai vita volt az Anyagmozgató tagozat és a Munkabiztonsági tagozat között. Remélhetően a jogszabályváltozás idővel rendezi majd a problémákat.

Ad 3. Beszámoló BPMK és az MMK küldöttgyűléseinek tapasztalatairól

Szőllőssy Gábor: A BPMK Küldöttgyűlésére 2026.05.08-án 13.00. órakor került sor. Sajnos a VJB megválasztásával kapcsolatos szavazás érvénytelen volt – így a Küldöttgyűlést meg kell ismételni.
A megismételt Küldöttgyűlés időpontja: 2026. június 17. Helyszíne: A BPMK 1117. Budapest, Kaposvár u. 5-7.
Egyetlen napirendi pontja: A VJB megválasztása

Az MMK Közlekedési Tagozat Küldöttgyűlésére ugyanaznap, ugyanabban a teremben az BPMK Küldöttgyűlését megelőzően került sor – sajnos ez a lebonyolítást nehezebbé tette.

A Magyar Mérnöki Kamara Küldöttgyűlésére 2026.05.29-án 13.00. órakor került sor. Az MMK Küldöttgyűlése elfogadta a Beszámolókat, az Alapszabály és egyes Szabályzatok módosítását, valamint az Etikai és Fegyelmi Tanács kiegészítésére is sor került.

Ad.4. Határozat a küldöttgyűlés dátumának, kezdési időpontjának és helyszínének meghatározásáról	
Szőllőssy Gábor: A megismételt Küldöttgyűlés időpontja: 2026. június 17. szerda 14.00. óra Helyszíne: A BPMK 1117. Budapest, Kaposvár u. 5-7.
Egyetlen napirendi pontja: A VJB megválasztása.
Levezető elnöknek Dr. Zalán Gábor felkérését javasolja.

	
24./2026. Határozat: 
A BPMK elnöksége 11 fő elfogadja, 0 fő nem fogadja el, 0 fő tartózkodik – a megismételt küldöttgyűlés időpontját és napirendjét, valamint a levezető elnök személyét elfogadja.





Ad.5. Beszámoló a BPMK irattári digitalizálásának előkészítéséről
Szőllőssy Gábor: A BPMK Irattárának digitalizálásra eddig is több ajánlat érkezett. Köszöni Nagy Bernát ezzel kapcsolatos közreműködését. E hét végéig várjuk a jelentkezők válaszait.
Nagy Bernát: Konkretizáltuk a feladatokat és ez alapján kértük az ajánlatok kiegészítését – ezekre a kiegészítésekre várjuk a válaszokat.

Szőllőssy Gábor: A válaszok ismeretében tájékoztatjuk majd az Elnökséget a következő ülésen.

Ad.6. Egyebek	
Szőllőssy Gábor: Folytatódik az új IIR fejlesztés, megkaptuk az egyik teszt változatot. A Békés Vármegyei Mérnöki Kamara és a BPMK teszteli. Nagy Péter és Nagy Bernát kéri, hogy a teszt verziót részükre is küldjük el – szívesen részt vennének a tesztelésben.

Nagy Péter: Az igazságügyi szakértők részére kötelező szakmai továbbképzést ír elő az ISZK. Eddig csak a Hajdú-Bihar Vármegyei Mérnöki Kamara egy képzését (e-napló) fogadtatták el ISZK szakmai továbbképzésként. A BPMK-nak is kellene a szakmai továbbképzéseink közül akkreditáltatnia az ISZK-ben.

Bite Pálné Dr. Pálffy Mária: Az ISZK-ben el kellene fogadtatni a kamara által szervezett szakmai továbbképzéseket. Ehhez egyeztetést, együttműködést kellene kezdeményeznünk.

Dr. Ronkay Ferenc: Az IIR-ben is rögzíteni kellene, hogy kik ISZK tagok.

Némethy Zoltán: Jogszabályban kellene rögzíteni, hogy csak az lehet igazságügyi szakértő, aki azon a szakterületen érvényes mérnöki kamarai szakértői jogosultsággal rendelkezik.

Dr. Bánó Imre: Bakonybánk község önkormányzata 2026. június 6-án (szombaton) 10:00 órai kezdettel tartja a híres feltaláló, Bánki Donát tiszteletére rendezett hagyományos emlékünnepséget és a felújított emlékhely átadását szülőfalujában. A megemlékezésen Dr. Bánó Imre részt vesz a Gépészeti Tagozat képviseletében. Kéri, hogy a BPMK képviseletében is vegyen részt valaki az Elnökség tagjai közül.

Dr. Kovács Oszkár: Az Európai Unió közlekedési minisztereinek hivatalos tanácskozása, azaz a TTE Tanács (Közlekedés) 2026-ban június 8-án kerül megrendezésre Luxembourgban.
A Közlekedési, Távközlési és Energiaügyi Tanács (TTE Tanács) keretében a távközlésért felelős európai miniszterek hivatalos ülése 2026. június 9-én, a luxembourgi ülésnapon kerül megrendezésre.

Szőllőssy Gábor: Elkészült a BPMK Elnökségének tablója. A tablóról készült kép az ülés után kiosztásra kerül.

Egyéb kérdés nem vetődött fel.

[bookmark: _Hlk135051493]A BPMK elnökségi ülését Szőllőssy Gábor elnök lezárja.

Az elnökségi ülés vége 15.20.-kor, a következő elnökségi ülésre 2026. július 6-én 14.00 órakor kerül sor.

k. m. f.

Az emlékeztetőt összeállította: Csegezy Erzsébet Katalin

Jóváhagyta: …………………….
Szőllőssy Gábor 
elnök

